open-index/open-wikipedia-markdown huggingface dataset:
Betpaqdala

**Betpaqdala** () eli **Pohjoinen Nälkäaro** on aavikkoalue Kazakstanissa. Se rajoittuu idässä Balqaşjärveen, etelässä Şujoen laaksoon, lännessä Sarysun alajuoksuun ja pohjoisessa Kazakstanin kumpumaahan. Alueen pinta-ala on noin 75&nbsp;000 neliökilometriä.

Betpaqdala on etupäässä saven, soran ja hiekan peittämää tasankoa. Sen korkein kohta on Jambylvuori (974 metriä). Lännessä on kesällä kuivuvia suolajärviä ja pieniä jokia.

Seudun ilmasto on mannermainen. Talvet ovat kylmiä ja kesät kuumia ja kuivia. Keskilämpötila on tammikuussa –12:sta –14:ään ja heinäkuussa 24–26 astetta. Vuotuinen sademäärä on 100–150 millimetriä.

Kasvillisuus koostuu heinäkasveista ja pensaista. Eläinkuntaan kuuluvat argaali, aasianmetsäkauris, saiga-antilooppi, susi ja kettu. Aluetta käytetään kevät- ja syyslaitumena.

## Lähteet
Mary Emilie Holmes

**Mary Emilie Holmes** (10. huhtikuuta 1850 – 13. helmikuuta 1906) oli yhdysvaltalainen geologi ja yksi ensimmäisistä naisista, jotka saavuttivat merkittävää mainetta geologiassa. Holmes oli ensimmäinen geologian tohtorintutkinnon suorittaneista naisista Yhdysvalloissa.

## Ura
Holmes syntyi kristilliseen perheeseen; hänen isä Mead Holmes oli presbyteerinen pappi ja lähetyssaarnaaja, ja äiti oli Mary D. A. Holmes.

Holmes aloitti opiskelut 14-vuotiaana Rockford Female Seminaryssä ja valmistui vuonna 1870. Hän suoritti ensimmäisenä naisena geologian tohtorintutkinnon Yhdysvalloissa vuonna 1888 ja tutki väitöskirjassaan korallien morfologiasta.

Holmes valittiin ensimmäisenä naisena Yhdysvaltain geologiseen seuraan (GSA) vuonna 1889.

## Myöhemmin
Holmes perusti vuonna 1892 Mary Holmes Collegen (1892–2005*)* kirkollisen oppilaitoksen afroamerikkalaisille opiskelijoille. Holmes rakennutti koulun vuonna 1890 kuolleen äitinsä muistoksi. Koulu paloi kahdesti; ensimmäisen kerran vuonna 1895, ja toisen kerran 1899. Koulu lakkautettiin virallisesti vuonna 2005 taloudellisten vaikeuksien takia.

Holmes piti puheen Chicagon maailmannäyttelyssä naisosaston kokouksessa vuonna 1893, jossa hän korosti geologian opettamisen tärkeyttä lapsille esittäen kirjoituksen "Methods of Teaching Geology"*.*

Holmes julkaisi isänsä kanssa kaksi kristinuskoon perustuvaa romaania *His Father’s Mantle* (1895) ja *Aida Rocksbege and the White Stone* (1897).

## Lähteet

## Aiheesta muualla

* The Geological Society of America GSA:n historiaa
Hietasaari (Vaasa)

**Hietasaari** () on saari Vaasassa Vaskiluodon ja kaupungin keskustan välissä Pohjoisella kaupunginselällä. Saaren koko on noin 3,6 hehtaaria. Hietasaaressa on puistomainen virkistysalue, pienvenesatama ja kaupungin suosituimpiin kuuluva uimaranta. Saari on kokonaisuudessaan kaupungin omistama lukuun ottamatta Vaasan pingviinit -avantouintiseuralle vuokrattua maata luoteisrannalla.

Hietasaarelle johtaa Vaskiluodon sillalta erkaneva silta, joka on 1920-luvulla muutettu ponttonisillasta pengersillaksi. Kevyenliikenteenväylä saareen kulkee junaradan rinnalla.

Hietasaaressa on toistaiseksi edelleen voimassa kaupungin ensimmäinen, vuonna 1855 vahvistettu Carl Axel Setterbergin laatima asemakaava. Saarta ei kuitenkaan toteutettu koskaan alkuperäisen kaavan pariisilaista tyyliä mukailevalla tavalla, jossa keskiöön oli osoitettu puistoaukio erkanevilla säteittäisillä poluilla. Hietasaaren asemakaavaa on tarkoitus päivittää nykytarpeiden mukaiseksi.

## Lähteet
Sarysu

**Sarysu** () on joki Kazakstanissa. Sen pituus on 800 kilometriä ja valuma-alue noin 80&nbsp;000–100&nbsp;000 neliökilometriä.

Sarysu saa alkunsa Kazakstanin kumpumaalta virtaavien Jaqsy Sarysun ja Jaman Sarysun yhtyessä. Se virtaa aavikon ja puoliaavikon läpi ja laskee Syrdarjan altaaseen kuuluvaan Telıköljärveen. Kuivina vuosina joki ehtyy hiekkaan. Aikaisemmin Sarysu yhtyi Şujokeen ja laski Syrdarjaan.

Joen keskimääräinen virtaus on 7,5 kuutiometriä sekunnissa. Virtaus on peräisin sulamisvesistä, ja se tapahtuu lähes kokonaan keväällä. Vesi on keski- ja alajuoksulla suolaista.

## Lähteet
1374 Isora

**1374 Isora (1935 UA)** on keskikokoinen asteroidi, jonka kiertorata leikkaa Marsin kiertoradan. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti  &ndash; . Asteroidin pyörähdysaika akselin ympäri on  ja sen spektrityyppi on Sq-luokkaa (SMASSII).

## Lähteet
1375 Alfreda

**1375 Alfreda (1935 UB)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin  ja sen pyörähdysaika akselin ympäri on .

## Lähteet
Bulevardisointi

**Bulevardisointi** on kaupunki- ja liikennesuunnittelun toimenpide, jossa olemassaoleva tie (yleensä vilkas moottoriliikenneväylä) muutetaan rakenteeltaan bulevardin kaltaiseksi. Bulevardisointiin liittyy yleensä, mutta ei aina ajokaistojen kaventaminen tai vähentäminen, nopeusrajoituksen pienentäminen, katupuiden ja muun vehreän istuttaminen ja pyöräteiden sekä jalkakäytävien rakentaminen tai parantaminen. Monissa bulevardisointikohteissa kadun keskelle rakennetaan myös muusta liikenteestä eroteltu raitiotie. Bulevardisoinnin yhtenä tavoitteena on mahdollistaa uusi asuin-, toimisto-, tai liikerakentaminen reitin varrelle.

## Esimerkkejä
### Helsinki
Helsingissä ensimmäinen toteutunut bulevardisointihanke on vuonna 2023 osittain valmistunut Laajasalontie. Aiemmin se oli moottoritien kaltainen nelikaistainen väylä ylikulkusiltoineen, eikä sen varrella saanut kävellä tai pyöräillä. Katuremontissa kadun keskelle rakennettiin Kruunusillat-projektin raitiotie, nopeusrajoitus laskettiin 70:sta kilometristä tunnissa 40:een, eritasoliittymät muutettiin valo-ohjatuiksi risteyksiksi, kadun varrelle istutettiin puita ja sille toteuttiin pyörätiet ja jalkakäytävät. Uusi kaava mahdollistaa rakentamisen Laajasalontien varrelle.

Helsingin muita suunniteltuja bulevardisointihankkeita ovat muun muassa Tuusulanväylän alkupää, Itäväylä, Huopalahdentie ja Vihdintie. Helsinki määrittelee kaupunkibulevardin ”liikenneväylänä, jota kehitetään osana laadukasta urbaania kaupunkiympäristöä tiivistettävässä kaupunkirakenteessa”. Näiden on tarkoitus palvella niin autoilijoita, joukkoliikennettä, kävelijöitä kuin pyöräilijöitäkin.

### Muu maailma

Ranskan Lyonissa muutettiin 2010-luvulla moottoritien kaltainen sisääntuloväylä Avenue Jean-Mermoz bulevardiksi hieman yli kilometrin osuudelta. Bulevardisoinnin ajatuksena oli lisätä alueen viihtyisyyttä ja toimia edustavana sisääntulona kaupunkiin. Bulevardisointi myös mahdollisti uusia asuntoja, puistoja ja kaupallista tilaa.

Yhdysvaltain San Franciscossa sijainnut Embarcadero Freeway vaurioitui pahasti vuoden 1989 maanjäristyksessä, joten se päätettiin purkaa ja korvata merellisellä bulevardikadulla. Se on mahdollistanut uutta ja rauhallisempaa kaupunkitilaa, viheralueita ja noin 3&nbsp;000 uutta asuntoa.

## Katso myös
* Uusi urbanismi

## Lähteet
Haapajoki (Joutsa)

**Haapajoki** on Keski-Suomessa Joutsan ja Jyväskylän, entisten Leivonmäen ja Korpilahden kuntien rajalla virtaava 1,7 kilometrin pituinen joki, joka laskee Järnätjärvestä Päijänteen Rutalahteen. 

## Joen kulku
Haapajoki alkaa Järnätjärven pohjoispäästä 83,1 metrin korkeudelta mpy. Se kulkee Rutalahden kylän peltoaukean keskellä ja kunnanraja seuraa jokea lähes täysin. Keskijuoksullaan joki alittaa Rutalahden ja Synsiän välisen paikallistien, minkä jälkeen siihen yhtyy lännestä Lahdenvuoren ja Haapavuoren rinteiltä laskeva puro. Alajuoksulla joki alittaa yhdystien 16637 ja laskee lopulta Päijänteeseen Rutalahden kaakkoiseen pohjukkaan. Päijänteen pinnankorkeus on 78,8 metriä, joten pudotusta Haapajoelle kertyy noin 4,3 metriä. Joen kaltevuus on 0,28&nbsp;%.

## Vedenlaatu ja luontoarvoja
Haapajoen veden happamuus on pH 6,3 ja sähkönjohtavuus 13,4&nbsp;μS/cm. Veden väriluku on 125&nbsp;mg&nbsp;Pt/l eli vesi on ruskeaa.

Haapajoessa on esiintynyt taimenta, joita ei kuitenkaan havaittu vuonna 2013 tehdyssä koekalastuksessa. Sen sijaan joesta havaittiin tuolloin runsas jokirapukanta. Vuoden 2021 koepyynnissä joesta ei saatu yhtään jokirapua.

## Valuma-alue
Haapajoki on Kymijoen vesistön (vesistöaluetunnus 14) Ristiselän alueeseen (14.23) kuuluvan Haapajoen valuma-alueen (14.237) lasku-uoma. Valuma-alueen suurimmat järvet ovat Syysjärvi (38&nbsp;ha), Hietajärvi (18&nbsp;ha) ja Järnätjärvi (16&nbsp;ha). Joen valuma-alueen pinta-ala on noin 25 neliökilometriä. Sen pääuomaan kuuluu itse Haapajoen lisäksi ainakin Järnätjärvi, Humalalampi sekä näiden välinen puro.

## Lähteet
137052 Tjelvar

**137052 Tjelvar (1998 VO33)** on keskikokoinen Maan lähelle tuleva asteroidi, joka luokitellaan Apollo-asteroideihin. Asteroidin kiertorata leikkaa Maan kiertoradan ja ohittaa Maan lähimmillään  astronomisen yksikön päästä. Asteroidi kiertää Auringon ympäri  (noin ), jolloin se on lähimmillään Auringosta  astronomisen yksikön päässä ja etäisimmillään  astronomisen yksikön päässä. Kirkkauden ja valon heijastumisen perusteella asteroidi on läpimitaltaan todennäköiseti  &ndash; . Asteroidin pyörähdysaika akselin ympäri on  ja sen spektrityyppi on V-luokkaa (SMASSII). 

Asteroidi on nimetty 13. vuosisadan Gutniska-saagan mukaan, jossa Tjelvar oli ensimmäinen asukas Gotlannissa.

## Lähteet
George Daniel

**George Bedford Daniel** (s. 23. maaliskuuta 1990 Bryssel, Belgia) on englantilainen DJ, elektroninen muusikko, tuottaja ja rumpali. Hän on The 1975 -yhtyeen rumpali. Daniel on naimisissa laulaja-lauluntekijä Charlotte "Charli XCX" Aitchisonin kanssa. Daniel on tuottanut muun muassa Aitchisonin kappaleet "Apple", "Club Classics" ja "Crash"

## Elämä ja ura
Daniel syntyi Brysselissä, Belgiassa ja kasvoi Seattlessa, Washingtonissa, Yhdysvalloissa. Hän muutti myöhemmin Englantiin ja opiskeli *Wilmslow High School*issa. Vuonna 2002 hän liittyi The 1975 -yhtyeeseen rumpalina.

## Lähteet
Beyoncé: The Ultimate Performer

**Beyoncé: The Ultimate Performer** on yhdysvaltalaisen laulaja-lauluntekijä Beyoncén live-DVD, joka julkaistiin 26. marraskuuta 2006 Columbia Recordsin ja Music World Entertainmentin kautta. DVD sisältää materiaalia konserteista, jotka pidettiin Ranskassa, Japanissa, Isossa-Britanniassa ja Yhdysvalloissa. DVD julkaistiin uudelleen 31. elokuuta 2010, jonka myötä se nousi DVD-listoille Espanjassa, Italiassa ja Yhdysvalloissa. 

## Julkaisu
*Beyoncé: The Ultimate Performer* julkaistiin 26. marraskuuta 2006. DVD julkaistiin uudelleen 31. elokuuta 2010. Australiassa DVD julkaistiin 3. joulukuuta 2010.

## Kaupallinen menestys
Uudelleenjulkaisun jälkeen *Beyoncé: The Ultimate Perfomer* nousi Espanjan DVD-listan sijalle 17 kahdeksi viikoksi. Yhdysvalloissa julkaisu oli *[[Billboard]]in* Top Music Video -listan sijalla 20.

## Kappaleet

## Lähteet
Helsinginkatu (Turku)

**Helsinginkatu** () on Aninkaistensillan risteyksestä alkava ja Jaanninsillan risteykseen päättyvä katu Turussa. Katu avattiin liikenteelle 29. lokakuuta 1999, ja sen tavoitteena on ohjata Helsingin ja Hämeenlinnan suunnilta tulevaa liikennettä Turun keskustan ohi. Helsinginkatu on osa valtatie 1:tä Suntiontien risteyksestä kohti Helsinkiä.

Katu ylittää Aurajoen Tuomaansillalla ja alittaa rantaradan ja Hämeensillan Nummen kaupunginosassa. Tyks Kantasairaalan pysäköintitalo ja Majakkasairaala on rakennettu Helsinginkadun päälle. Kadun nopeusrajoitus on 40–80 km/h.

Helsinginkadun rakentaminen oli ensimmäinen projekti, jossa Turun kaupunki sovelsi prosenttiperiaatetta taiteen hankintaa osana rakennusprojektia. Katua varten tehtyihin kallioleikkauksiin Tuomaansillan vieressä valmistui Leena Valkeapään ympäristötaideteos *[[Jäähuntu]].*

## Lähteet
Aurelius ja Natalia

**Aurelius ja Natalia** (k. 852) oli kristitty pariskunta, jonka Abd ar-Rahman II, Córdoban Emiiri, teloitti, koska he kieltäytyivät luopumasta uskostaan. Heitä pidetään marttyyreina ja pyhimyksinä sekä katolisessa että ortodoksisessa kirkossa.

## Elämä
Aurelius syntyi varakkaaseen perheeseen Sevillassa. Hänen isänsä oli muslimi-arabi ja äitinsä espanjalainen kristitty. Lapsena orvoksi jääneenä hänet kasvatti täti, joka oli todennäköisesti salaa kristitty. Tuolloin kristittyjä vainottiin Espanjan maurien kuningaskunnissa..
Aurelius meni naimisiin Sabigothon kanssa, joka oli muslimiperheestä kotoisin oleva tyttö. Häiden jälkeen Sabigotho päätti kääntyä kristinuskoon ja otti nimekseen Natalia. Pari asui Córdoban emiraatissa, heillä oli tytär ja he elivät salaa kristittyinä. Tuolloin islamista kristinuskoon kääntyminen oli kuolemalla rangaistava rikos..

Eräänä päivänä Aurelius todisti kristityn kauppiaan julkista ruoskimista. Kauppiaan tunnustus oli julkisesti osoittanut uskoaan Kristukseen. Järkyttyneinä Aurelius ja Natalia päättivät, etteivät he enää voineet salata uskoaan. He panivat rahaa sivuun tyttärelleen ja jakoivat loput säästöt köyhille. Sitten he alkoivat avoimesti julistaa uskoaan ja huolehtia vangituista kristityistä.

## Kunnia
Aureliuksen ja Natalian juhlapäivä on 27. heinäkuuta. He ovat Córdoban marttyyrien joukossa, 48 kristittyä, jotka teloitettiin kyseisessä kaupungissa vuosien 850 ja 859 välillä.

Aureliuksen pyhäinjäännöksiä säilytetään alttarilla *Santa María la Antiguan metropolikatedraalissa* Panamassa.

## Lähteet

## Aiheesta muualla

* Pyhät Aurelius ja Natalia osoitteessa catholic.org 
* Santa Liliosa de Córdoba, Mártir
Christuskirchen metroasema

**Christuskirche** on Hampurin metron U2-linjan asema, joka avattiin 1. kesäkuuta 1913. Asemaa käyttää arkisin 9 037 matkustajaa päivässä.

## Historia
Christuskirchen metroasema avattiin 1. kesäkuuta 1913, mikä tekee siitä yhden Hampurin vanhimmista metroasemista. Tuolloin asema oli osa niin sanottua Eimsbüttelin haaralinjaa, joka yhdisti Hellkampin aseman Schlumpiin. Koska rata Hellkampiin johtava osuus ei ollut vielä valmis, kun Christuskirchen asema otettiin käyttöön, asema toimi haaralinjan pääteasemana lokakuuhun 1913 asti.

Toisen maailmansodan aikana Christuskirchen alue vaurioitui vakavasti ilmapommituksissa. Asema kärsi myös pahoja vaurioita 28.-29. heinäkuuta 1944, ja se jouduttiin sulkemaan 18. lokakuuta 1948 asti.

Sodan jälkeisenä aikana asema ja itse metrolinja rakennettiin uudelleen useita kertoja. Aseman yläpuolella oleva Fruchtallee laajennettiin monikaistaiseksi päätieksi, joka vaati aseman katon vahvistamista. Samalla myös sisäänkäyntirakennus rakennettiin uudelleen hieman siirrettyyn paikkaan. Laituria laajennettiin pidempien junien liikennöinnin mahdollistamiseksi. Lopulta Eimsbüttelin haarasta tuli osa uutta U2-linjaa, jolle rakennettiin oma tunneli Christuskirchen itäpuolelle.

## Lähteet
5071 Schoenmaker

**5071 Schoenmaker (3099 T-2)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin .

## Lähteet
Toivo Häkkinen (juoksija)

**Toivo Ilmari Häkkinen** (24. heinäkuuta 1918 – 1. tammikuuta 1964 Oulu) oli suomalainen pikajuoksija, jonka parhaat urheiluvuodet olivat juuri ennen talvisotaa 1930-luvun lopulla.

Toivo Häkkinen oli mikkeliläinen pikajuoksija, joka nousi SM-tasolle ensin seuransa Mikkelin Kilpa-Veikkojen pikaviestijoukkueessa. Hän oli mukana joukkueessa sen sijoittuessa vuoden 1937 SM-viestien pikaviestissä neljänneksi. Samana vuonna hän voitti nuorten Suomen mestaruuden ja sijoittui kolmanneksi Kalevan kisojen 100 metrillä. Vuonna 1938 hän alitti 11 sekunnin rajan ajalla 10,9. Hän saavutti Kalevan kisoissa SM-pronssia 100 metrillä ja SM-hopeaa 200 metrillä Aki Tammiston voittaessa. Samana vuonna hän edusti Suomea kahdessa maaottelussa: Tallinnan Viro–Suomi-maaottelussa ja Helsingin Suomi–Unkari-maaottelussa. Vuonna 1939 hän saavutti kolmannen SM-pronssinsa 100 metrillä.

Talvisodan jälkeen hän jatkoi hän vielä välirauhan aikaan uraansa, mutta tulokset eivät olleet enää samaa tasoa kuin 1930-luvulla. Pikajuoksijan ura päättyi jatkosodan vuosina, vaikka hän osallistuikin vuoden 1942 Kalevan kisoihin.

Urheilu-uransa jälkeen hänestä tuli vuonna 1960 Oulun lääninvankilan johtaja. Hän kuoli Oulussa 45 vuoden iässä uudenvuodenpäivänä 1964.

## Lähteet
Kazakstanin kumpumaa

**Kazakstanin kumpumaa** () on ylänköalue Kazakstanin keski- ja itäosassa. Se rajoittuu pohjoisessa Länsi-Siperian alankoon, etelässä Betpaqdalan tasankoon ja Balqaşjärveen ja lännessä Turgain laakioon. Idässä Kazakstanin kumpumaan raja kulkee Balqaşin koilliskulmasta Tarbağataivuorten juurelle ja edelleen Zaisanin painanteen reunaa pitkin Irtyšjoelle. Ylänköalueen pituus lännestä itään on noin 1&nbsp;200 kilometriä ja leveys lännessä yli 900 ja idässä noin 400 kilometriä. Sen pinta-ala on noin miljoona neliökilometriä.

Kazakstanin kumpumaa on ylävää tasankoa, jossa kohoaa yksittäisiä matalia vuoristoja, harjanteita ja kukkuloita. Länsiosan keskikorkeus on 300–500 metriä. Siellä on vain kaksi matalaa vuoristoa: Ūlytau (1&nbsp;133 metriä) ja Kökşetau (947 metriä). Itäosan keskikorkeus on 500–1&nbsp;000 metriä. Sen keskellä sijaitsevat Qarqaralyvuoret (1&nbsp;403 metriä), Qyzylarai (1&nbsp;565 metriä) ja joukko muita vuoria, jotka muodostavat Balqaşin ja Irtyšin vedenjakajan. Idässä sijaitsee Şyñğystau (1&nbsp;305 metriä).

Alueen ilmasto on mantereinen. Keskilämpötila on tammikuussa –14:sta –18:aan ja heinäkuussa 19–24 astetta. Vuotuinen sademäärä on pohjoisessa noin 300, vuorilla 350–390 ja etelässä 150 millimetriä. Joet täyttyvät sulamisvesistä keväällä ja kuivuvat kesällä. Niistä suurimmat ovat Išim, Nūra, Sarysu, Sıletı, Şıdertı, Toqyrau, Moiynty ja Aiagöz. Lukuisista järvistä suurimmat ovat suolainen Teñız ja makeavetinen Qorğaljyn.

Kazakstanin kumpumaan pohjois- ja keskiosat ovat aroa ja etelä- ja itäosat puoliaavikkoa tai aavikkoa. Vuorilla kasvaa mäntyjä ja koivuja. Eläinkuntaan kuuluvat hirvi, aasianmetsäkauris, argaali, susi, kettu, korsakki, monet jyrsijät, matelijat ja lintulajit, harvinaisena flamingo. Alueella sijaitsevat muun muassa Baianaylin, Kökşetaun ja Qarqaralyn kansallispuistot.

Alueella on huomattavat mineraalivarat. Arovyöhykeellä viljellään viljaa ja puoliaavikkoa käytetään laidunmaana.

## Lähteet
Griselda Pollock

**Griselda Pollock** (s. 11. maaliskuuta 1949 Bloemfontein, Etelä-Afrikka) on englantilainen taidehistorioitsija, sukupuolentutkija ja professori emerita Leedsin yliopistossa. Hän on tehnyt merkittävää pioneerityötä feministisen taidehistorian alalla 1970-luvulta lähtien. Pollockin tutkimus on keskittynyt taidehistorian ja visuaalisen kulttuurin uudelleenajatteluun etenkin queer-teorian, postkolonialistisen ja feministisen tutkimuksen sekä taiteen sosiaalihistorian näkökulmista.

Pollock kouluttautui Ranskassa, Kanadassa ja Isossa-Britanniassa. Hän suoritti kandidaatin tutkinnon Oxfordissa 1967–1970 sekä maisterin tutkinnon Courtauld Institute of Artissa 1970–1972. Tohtoriksi Pollock väitteli Courtauld Institute of Artissa vuonna 1980 Vincent van Goghia käsittelevällä tutkimuksella *Van Gogh and Dutch Art: A Study of the Development of Van Gogh’s Notion of Modern Art*.

## Julkaisuja

* Griselda Pollock & Fred Orton, *Vincent van Gogh: Artist of his Time.* Oxford: Phaidon Press, 1978.
* Griselda Pollock & Rozsika Parker, *Framing Feminism: Art & the Women' s Movement 1970–85.* Lontoo: Pandora, 1987.
* *Griselda Pollock, Vision and Difference:* *Femininity, Feminism, and Histories of Art.* Lontoo: Routledge ja New York: Methuen, 1987.
* Griselda Pollock, *Avant-Garde Gambits: Gender and the Colour of Art History.* Lontoo: Thames ja Hudson, 1993.
* Griselda Pollock, *Mary Cassatt Painter of Modern Women.* Lontoo: Thames & Hudson: World of Art, 1998.
* Griselda Pollock, *Differencing the Canon: Feminism and the Histories of Art.* Lontoo: Routledge, 1999. 

## Lähteet

## Aiheesta muualla

* Griselda Pollockin verkkosivut.
Eteläinen kaupunginselkä

**Eteläinen kaupunginselkä** () on merenselkä Pohjanlahden Merenkurkussa Vaasassa ja Mustasaaressa. Se sijaitsee Vaasan keskustan ja Vaskiluodon eteläpuolella Sundomin ja keskustan–Suvilahden välissä. Eteläiseen kaupunginselkään laskee Laihianjoki. Kaupunginselkä on matala ja tulee mataloitumaan entisestään maan kohoamisen seurauksena.

Eteläisen kaupunginselän ympäri on suunniteltu noin 30 kilometrin ulkoilureittiä. Tämän reitin ensimmäinen seitsemän kilometrin pituinen osuus Kalarannasta Risöhön avattiin kesällä 2022.

## Lähteet
*Karttapaikka Maanmittauslaitos. Viitattu 24.9.2025.
### Viitteet
Javngyde

**Javngyde** on entinen taajama Skanderborgin kunnassa Tanskassa. Taajamassa oli 209 asukasta vuoden 2019 alussa.

## Väestökehitys

## Lähteet

## Aiheesta muualla
Låsby

**Låsby** on taajama Skanderborgin kunnassa Tanskassa. Taajamassa oli 2&nbsp;086 asukasta vuoden 2025 alussa.

## Väestökehitys

## Lähteet

## Aiheesta muualla
Lars Lilholt

**Lars Lilholt** (s. 14. maaliskuuta 1953) on tanskalainen laulaja-lauluntekijä. Hän aloitti uransa Kræn Bysted -yhtyeessä 1970-luvulla ja perusti myöhemmin nimeään kantavan Lars Lilholt Bandin. Lilholtin läpimurtokappale oli kappale ”Kald Det Kærlighed” vuonna 1988, ja se on valittu myös Tanskan kulttuurikaanoniin. Lilholt muodosti Dalton-nimisen trion Johnny Madsenin ja Allan Olsenin kanssa.
## Lähteet

## Aiheesta muualla
Johnny Madsen

**Johnny Madsen** (31. maaliskuuta 1951 – 4. marraskuuta 2024) oli tanskalainen laulaja-lauluntekijä ja kitaristi. Hänen esikoisalbuminsa *De tørre er de best ... men våde er de flest* ilmestyi vuonna 1982, ja läpimurto oli kappale ”Færgemanden” vuonna 1988. Madsen on saanut vaikutteita bluesista ja rockista. Hän muodosti Dalton-nimisen trion Allan Olsenin ja Lars Lilholtin kanssa.
## Lähteet

## Aiheesta muualla
Liisanlehto

**Liisanlehto** () on Vaasassa, Vanhan Vaasan kaupunginosassa sijaitseva liike- ja teollisuusalue valtatie 3:n itäpuolella noin viiden kilometrin päässä keskustasta. Seututie 715 kulkee alueen kautta. Liisanlehdon läheisyydessä sen eteläpuolella sijaitsee Vanhan Vaasan sairaala.

Liisanlehtoon avattiin vuonna 2022 Prisma, jossa on liiketilaa noin 20&nbsp;000 neliömetriä. Työpaikka se on noin kahdellesadalle hengelle. Muilta osin Liisanlehdossa on enimmäkseen varastoja ja verstashalleja.

Alueella on myös vähäisesti asutusta. Vanhimman pihapiirin rakennukset ovat tyypillisiä maatilarakennuksia pääosin 1900-luvun alusta.

## Lähteet
Allan Olsen

**Allan Olsen** (s. 18. maaliskuuta 1956) on tanskalainen laulaja-lauluntekijä ja kitaristi. Hän tuli tunnetuksi Norlan-nimisestä yhtyeestä 1980-luvun lopulla ja siirtyi soolouralle vuosituhannen vaihteessa. Hän kuului Dalton-trioon Johnny Madsenin ja Lars Lilholtin kanssa.
## Lähteet

## Aiheesta muualla
GPT-5

**GPT-5** on OpenAI:n multimodaalinen kielimalli, joka julkaistiin 7. elokuuta 2025. Se julkaistiin alusta alkaen kaikille ChatGPT:n käyttäjille. Myös Microsoft Copilot käyttää GPT-5-kielimallia.

OpenAI rekisteröi GPT-5:n tavaramerkiksi Yhdysvalloissa 18. heinäkuuta 2023. Sam Altman vahvisti 13. marraskuuta 2023 OpenAI:n kehittävän GPT-5:ttä.

GPT-5 kuluttaa Rhode Islandin yliopiston tutkijoiden mukaan 18 wattituntia tuottaessaan keskipituisen vastauksen. Raporttien mukaan ChatGPT käsittelee 2,5 miljardia pyyntöä päivässä, jolloin sen energiankulutus voisi vastata 1,5 miljoonan yhdysvaltalaisen kotitalouden päivittäistä kulutusta.

## Lähteet
Tay (chatbotti)

**Tay** oli Microsoftin kehittämä ja 23. maaliskuuta 2016 julkaisema keskustelubotti. Tay toimi Twitterissä ja sen kohdeyleisöä olivat 18-24-vuotiaat. Tay sai negatiivista julkisuutta kiroiltuaan ja kirjoitettuaan rasistisia twiittejä. Microsoft sulki Tayn 16 tuntia julkaisun jälkeen.

Tay oppi käymistään keskusteluista, mikä johti lopulta botin ei-toivottuun toimintaan.

## Lähteet
(42301) 2001 UR163

**** on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri  (noin ) kiertoradalla, joka on lähimmillään  astronomisen yksikön päässä ja etäisimmillään  astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti  &ndash; . Kohdetta pidetään mahdollisena kääpiöplaneettana.

## Lähteet
Zolta

**Zolta** (myös **Solta, Zsolt, Solt, Zoltán, Zaltas**; n. 880, n. 896 tai n. 903 – n. 950) oli vanhojen unkarilaisten kronikoiden mukaan unkarilaisten ruhtinaan Árpádin nuorin poika ja mahdollisesti hänen seuraajansa Unkarin ruhtinaana.

Árpádin johdatettua unkarilaiset idän aroilta historialliseen Unkariin, perimätiedon mukaan vuonna 896, hänen seuraajistaan on vain epävarmoja ja ristiriitaisia tietoja, minkä on ajateltu viittaavan siihen, että tässä vaiheessa unkarilaisten ruhtinaan asema heikkeni ja paikallisten heimo- ja sotapäällikköjen merkitys korostui. Tiedot Zoltasta unkarilaisten ruhtinaana perustuvat Anonymuksen kronikkaan *(Gesta Hungarorum,* n. vuosilta 1250–1270). Sen mukaan Zolta olisi ollut Árpádin ainoa poika, joka nousi ruhtinaaksi isänsä kuoltua, tuolloin vasta 10–12-vuotiaana, ja luovutti myöhemmin valtansa pojalleen Taksonylle.

Itse asiassa Árpádin ja Taksonyn välillä hallinneista ruhtinaista ei ole säilynyt perimätietoa, vaan Zolta ruhtinaana näyttää ilmestyvän Unkarin historiankirjoitukseen vasta Anonymuksen myötä. Bysantin keisari Konstantinos VII Porfyrogennetos mainitsee n. 950 kirjoittamassaan historiateoksessa Árpádin jälkeläisiä luetellessaan tämän ”Zaltas”-nimisen neljännen pojan, mutta ei ruhtinaana. Konstantinoksen mukaan unkarilaisten ”nykyinen ruhtinas” Falicsi (Fajsz) oli Árpádin kolmannen pojan Jutocsan poika. Gyula Kristó on arvellut, että Zoltan sijoittaminen Árpádin perilliseksi johtuisi siitä, että hän oli myöhemmän ruhtinaan Taksonyn isä, ja myöhemmät kronikoitsijat eivät olisi ymmärtäneet, että muinaisilla unkarilaisilla valta ei välttämättä periytynyt isältä pojalle vaan saattoi siirtyä myös veljenpojalle, veljelle tai serkulle.

Historioitsija György Györffy, joka on tutkinut Unkarin muinaisten päällikköjen historiaa myös paikannimien perusteella, arvelee Zoltan hallinneen Tonavan vasenta rantaa nykyisen Kalocsan lähistöllä sijaitsevasta Soltin kaupungista itään, ja Soltissa olisi ollut hänen kesäasuinpaikkansa. Hänen mielestään Zoltan hallitsema alue ei ollut niin suuri kuin unkarilaisten ruhtinaalta voisi odottaa, ja hän olettaa, että nuoren Zoltan sijasta valtaa käytti Árpádin sukulainen, päällikkö Szabolcs. Anonymuksen mukaan Zoltan puoliso oli Biharin seuduilla hallinneen päällikkö Mén-Marótin tytär, ja heidän häitään vietettiin Csepelin saarella vuoden 897 paikkeilla.

Zoltan elämästä ei tiedetä juuri mitään, ei edes varmuudella, hallitsiko hän todella unkarilaisten ruhtinaana, mutta hänen ja hänen poikansa Taksonyn jälkeläisiä olivat kaikki Unkarin myöhemmät Árpád-sukuiset hallitsijat.

## Lähteet
East Berbice-Corentyne

**East Berbice-Corentyne** on Guyanan 6. hallintoalue, joka kattaa maan koko itäosan. Sen väkiluku oli syyskuussa 2017 noin . Alueen pinta-ala on  km², mutta tähän sisältyy kaakkoisosa, Tigri, jota naapurivaltio Suriname vaatii itselleen. 

Alueen pääkaupunki on New Amsterdam, jonka väkiluku oli syyskuussa 2012 noin . Muita kaupunkeja ovat Corriverton ( as.) ja Rose Hall ( as.). Lisäksi metsien keskellä on satoja pieniä kyliä.

## Maantiede

Alue rajautuu pohjoisessa Atlantin valtamereen, luoteessa Mahaica-Berbicen alueeseen, lännessä Upper Demerara-Berbicen, Potaro-Siparunin ja Upper Takutu-Upper Essequibon alueisiin, etelässä Brasilian Parán osavaltioon sekä idässä Surinamen Nickerien ja Sipaliwinin piireihin.

## Elinkeinot

Alueen tärkeimmät elinkeinot ovat riisin- ja sokeriruo'onviljely, karjatalous sekä pienemmissä mittakaavoissa myös metsänhakkuu ja kullankaivuu. Alueen viljelyksiä oli aikoinaan vaikea kastella, mutta tämä helpottui, kun Canjejoen ja Berbicejoen välille kaivettiin niiden virtaukset yhdistävä Toranin kanava. Lisäksi suuri suo nimeltä Black Bush Poulder muokattiin viljelysmaaksi ja Guyanan hallitus lahjoitti lähialueen asukkaille maata, jotta he rakentaisivat sinne riisiviljelmiä.

## Väestönkehitys
***1980**: 152&nbsp;386
***1991**: 142&nbsp;541
***2002**: 123&nbsp;695
***2012**: 109&nbsp;652
***2017**: 142&nbsp;389

## Lähteet
Betty Dodson

**Betty Dodson** (24. elokuuta 1929 Wichita, Kansas – 31. lokakuuta 2020 New York, New York) oli yhdysvaltalainen seksologi, seksuaalikasvattaja ja kuvataiteilija.

Dodson oli oppiarvoltaan filosofian tohtori. Hän oli toisen aallon feministi ja naisen seksuaalisen nautinnon puolestapuhuja. Dodson teki eroottista taidetta ja alkoi 1960-luvulla pitää New Yorkissa seksuaalisen nautinnon työpajoja, joita varten hän kehitti oman bodysex-menetelmänsä. Työpajoissa naiset käsittelivät kehokokemuksia ja seksuaalisuutta, tarkastelivat toistensa vulvia sekä harjoittivat yhdessä itsetyydytystä. Dodson korosti jokaisen vastuuta omasta nautinnostaan.

Dodsonin ensimmäinen kirja oli *Liberating Masturbation: A Meditation on Selflove* (1974). Kirjassa *Sex for One* (1987) Dodson käsitteli itsetyydytyksen merkitystä naisen nautinnon ja voimaantumisen kannalta. *Sex for One* osoittautui kansainväliseksi myyntimenestykseksi, ja Dodsonin kuolemaan mennessä se oli käännetty 25 eri kielelle. Myöhemmin Dodson julkaisi kirjat *Orgasms for Two* (2002) ja *Sex by Design: The Betty Dodson Story* (2010). Hän oli naimisissa Frederick Sternin kanssa, kunnes pariskunta haki avioeroa vuonna 1965. Myöhemmin Dodsonin kumppani oli Grant Taylor.

Dodson sai useita palkintoja ja tunnustuksia, joihin kuului vuonna 2011 myönnetty Society for the Scientific Study of Sexualityn palkinto. Dodson kuoli 91-vuotiaana kirroosiin.

## Lähteet
Apteekki (saari)

**Apteekki** () on saari Vaasassa Gerbyn saaristossa. Se sijaitsee Gerbyn niemen edustalla noin 570 metrin etäisyydellä mantereesta. Apteekin pinta-ala on noin 1,1 hehtaaria. Saarella on yksi vapaa-ajan asunto.

Saaren sanotaan saaneen nimensä Krimin sodan aikana, kun vaasalaiset toimittivat sinne lääkkeitä koleraa sairastavaa Englannin sotalaivamiehistöä varten, jotka olivat eristyksissä viereisessä Caprera-saaressa. 

Lokakuussa 1911 Apteekin lähellä lammaskuljetuksen yhteydessä tapahtui onnettomuus. Myrskytuulen synnyttämät aallot täyttivät veneet vedellä ja niillä matkustaneet ihmiset sekä lampaat päätyivät veden varaan. Onnettomuudessa hukkui kolme naista ja 40 lammasta.

## Lähteet
5-MeO-AMT

**5-MeO-AMT**, joka tunnetaan myös nimellä **5-metoksi-α-metyylitryptamiini** tai **α,O-dimetyyliserotoniini** (**α,O-DMS** tai **Alpha-O**), on serotonerginen psykedeeli, joka kuuluu tryptamiini-, α-alkyylitryptamiini- ja 5-metoksitryptamiiniperheisiin. Se on alfametyylitryptamiinin (AMT) johdannainen ja 5-MeO-DMT -analogi. Aineen sanotaan olevan yksi voimakkaimmista psykedeeleistä yksinkertaisista indolialkyyliamiineista (eli tryptamiineista). Se on tehokas 0,5–4,5 mg:n oraaliannoksina.

## Vaikutukset
### Positiivinen
* lisääntynyt energia
* mielialan nousu, euforia suuremmilla annoksilla
* lisääntynyt sosiaalisuus ja seurallisuus
* lisääntynyt kikatus ja nauru
* lisääntynyt luova ajattelukyky
* lisääntynyt tuntoaistin tuoma nautinto seksuaalisten/eroottisten kokemusten voimistuminen joillakin käyttäjillä
### Neutraali
* heikotus
* värien kirkastuminen
* visuaaliset ilmiöt, kuten liike, aallot, hengittävät seinät jne.
* lisääntynyt huomiokyky yksityiskohtiin
* kuulohallusinaatiot / äänen vääristymät
### Negatiivinen
* päänsärky
* kehon väsymys
* stressi ja äärimmäinen väsymys pitkäkestoisten vaikutusten vuoksi.
* pahoinvointi, ripuli
* oksentelu suurina annoksina
* uni- tai lepovaikeudet 12–24 tuntia nielemisen jälkeen.
* paranoia, ärtyneisyys, ahdistuneisuus (lisääntyy annoksen myötä).
* harhaluuloinen, aggressiivinen tai dissosioitunut käyttäytyminen erittäin suurina annoksina
* kuolema
Lähde: 

## Laki
5-MeO-AMT on listattu Suomen valtioneuvoston asetuksessa kuluttajamarkkinoilta kielletyistä psykoaktiivisista aineista.

## Kemia
### Ominaisuudet
5-MeO-AMT hydrokloridi liukenee veteen ja alkoholiin, mutta ei eetteriin. 5-MeO-AMT freebase liukenee hyvin alkoholiin ja useimpiin orgaanisiin liuottimiin.
### Synteesi
Aineelle on julkaistu synteesi.

## Lähteet

## Aiheesta muualla
* 5-MeO-AMT Erowid-päihdetietokannassa.
Arrens-Marsous

**Arrens-Marsous** () on kunta Lounais-Ranskassa Hautes-Pyrénées'n departementissa Oksitanian alueella. Se sijaitsee noin 12 kilometriä Argelès-Gazostin kaupungista lounaaseen. Sillä on yhteistä rajaa Espanjan kanssa.

Arrens-Marsous kuuluu osana Pyreneiden kansallispuistoa.

Arrensin kylässä on kaksi uskonnollista rakennusta. Notre Dame de Pouey Laünin kappeli, joka on uudelleen rakennettu 1700-luvulla sekä Saint-Pierren kirkko, joka kuuluu historiallisten monumenttien luetteloon. Marsousin kylässä olevasta Saint-Martinin kirkosta on vain vähän jäljellä alkuperäistä romaanista rakennusta. Kirkko rakennettiin muuten uudestaan vuosien 1750 ja 1757 välillä.


Tiedosto:La Chapelle Notre-Dame de Pouey-Laün.jpg|Notre Dame de Pouey Laünin kappeli.
Tiedosto:Église Saint-Pierre d'Arrens (Hautes-Pyrénées) 2.jpg|Saint-Pierren kirkko.
Tiedosto:Église Saint-Martin de Marsous (Hautes-Pyrénées) 1.jpg|Saint-Martinin kirkko.


## Lähteet

## Aiheesta muualla
Shewarge Alene

**Shewarge Amare Alene** (9. joulukuuta 1994 – 23. syyskuuta 2025 Addis Abeba) oli etiopialainen kestävyysjuoksija. Hän osallistui vuosina 2011–2025 yhteensä 27 maratonjuoksuun, joista voitti 12. Hänen viimeiseksi voitokseen jäi Tukholman maratonin naisten sarjan voitto vuonna 2025 ajalla 2.30.38.

Alene kuoli 30-vuotiaana syyskuussa 2025. Alene alkoi tuntea itsensä huonovointiseksi harjoituksissa ja vietiin sairaalaan, jossa hän kuoli.

## Lähteet
Hannu Koponen (psykiatri)

**Hannu Juhani Koponen** (s. 11. heinäkuuta 1955 Jyväskylä) on suomalainen psykiatrian emeritusprofessori.

Koponen syntyi teknikko Martti Koposen ja postivirkailija Sirkka Pajun perheeseen. Hän tuli ylioppilaaksi Jyväskylän lyseosta 1974, valmistui Kuopion yliopistosta lääketieteen lisensiaatiksi 1979, väitteli siellä lääketieteen ja kirurgian tohtoriksi 1989 ja sai siellä psykiatrian erikoislääkärin pätevyyden 1989. 

Koponen toimi terveyskeskuslääkärinä useiden eri kuntayhtymien palveluksessa 1979–1983, osastonlääkärinä Moision sairaalassa 1983–1987, Kuopion yliopistollisessa sairaalan psykiatrian klinikan apulaislääkärinä 1987–1989 ja Etelä-Savon sairaanhoitopiirin ylilääkärinä 1990–2001. Psykiatrian professori Oulun yliopistossa hän oli 2001–2005 ja sitten Kuopion yliopistossa ja Helsingin yliopistossa.

## Lähteet
Abain alue

**Abain alue** (; ) on vuonna 2022 perustettu hallintoalue Kazakstanin itäosassa. Sen hallinnollinen keskus on Semei. Alueen pinta-ala on 185&nbsp;500 neliökilometriä. Vuonna 2025 siellä oli 600&nbsp;100 asukasta.

Abain alue rajoittuu idässä Itä-Kazakstanin, etelässä Jetısun, lännessä Qarağandyn ja luoteessa Pavlodarin alueeseen, pohjoisessa Venäjään ja kaakossa Kiinaan. Se vastaa pinta-alaltaan vuonna 1997 lakkautettua Semein (Semipalatinskin) aluetta.

Suurin osa alueesta kuuluu Kazakstanin kumpumaahan. Sen keskiosassa sijaitsee 1&nbsp;100–1&nbsp;300 metriä korkea Şyñğystau, joka muuttuu idässä Tarbağataivuoriksi. Korkein kohta on Tastau (2&nbsp;992 metriä). Koillisessa kumpumaa rajoittuu Qalbavuoriin (1&nbsp;608 metriä) ja tekojärveksi muutetun Zaisanin laaksoon. Pohjoisimmassa osassa on 200–300 metriä korkea Irtyšin tasanko. Hyötykaivannaisiin kuuluvat värimetallit, mangaani, kulta ja rakennusaineet.

Alueen ilmasto on hyvin mantereinen. Talvet ovat pitkiä ja kylmiä ja kesät kuumia ja kuivia. Tammikuun keskilämpötila on pohjoisessa –16:sta –17:ään ja etelässä –12:sta –13:een astetta. Heinäkuun keskilämpötila on 20–24 astetta. Vuotuinen sademäärä on pohjoisessa 300, etelässä 150 ja vuorilla yli 400 millimetriä. Tärkeimmät joet ovat Irtyš sivujokineen ja etelässä Balqaşin ja Alakölin vesistöihin kuuluvat Baqanas, Aiagöz, Qaraqol, Ürjar ja Emıl. Suurimmat järvet ovat makeavetiset Zaisan ja Sasyqköl sekä suolaiset Alaköl ja Jalañaşköl.

Alue on etupäässä aroa ja etelässä aavikkoa. Irtyšin varrella on niittyjä ja rantatiheikköjä ja vuorilla koivu- ja haapametsikköjä. Eläinkuntaan kuuluvat susi, kettu, korsakki, karhu, ilves, saiga-antilooppi ja villisika.

Itä-Kazakstanin alueesta kesäkuussa 2022 erotettu alue jakautuu Abain, Aqsuatin, Aiagözin, Besqarağain, Borodulihan, Jarman, Kökpektın ja Ürjarin piireihin sekä Kurçatovin ja Semein kaupunkialueisiin. Muita kaupunkeja ovat Aiagöz ja Şar. Asukkaista 79,2 prosenttia on kazakkeja, 15,7 prosenttia venäläisiä ja 1,8 prosenttia tataareja (vuonna 2025).

Alueella on kaivos-, elintarvike-, kevyttä ja metalliteollisuutta. Tärkeimmät yritykset ovat Aqtoğain ja Baqyrşyqin kaivoskombinaatit. Maatalous on erikoistunut viljan viljelyyn ja varsinkin lampaanhoitoon.

## Lähteet

## Aiheesta muualla
* Alueen sivusto
Jari Kesäniemi

**Jari Kesäniemi** (s. 1967 Salo) on Forssan kaupunginjohtaja ja Kosken ja Auran entinen kunnanjohtaja. Koulutukseltaan hän on yhteiskuntatieteiden maisteri.

## Ura
Kesäniemi opiskeli kaksi vuotta Raision kauppaoppilaitoksessa 1990-luvun alussa. Sen jälkeen hän valmistui Tampereen yliopistosta pääaineenaan valtiotiede. Hän on opiskellut myös kasvatustieteitä ja hänellä on sosiaalityöntekijän koulutus. Opintojensa ohella hän työskenteli ruotsinlaivoilla.

Ensimmäistä kertaa esimiestehtäviin Kesäniemi pääsi toimiessaan Turun seudun vammaisten asumistukiyhdistyksen toiminnanjohtajana.  Sen jälkeen hän toimi Turun Aids-tukikeskuksen johtajana ja osallistui muun muassa tautitilanteen kartoittamiseen Baltiassa, kun maat olivat hakemassa EU-jäsenyyttä. 

Työnsä kunta-alalla hän Kosken sosiaali- ja hallintojohtajana. Samaan aikaan hän toimi kotikuntansa Kaarinan luottamustoimissa. Syksyllä 2007 Hänet valittiin yksimielisesti Auran kunnanjohtajaksi, työnsä hän aloitti seuraavan vuoden alussa. Vuonna 2011 Kesäniemi siirtyi kunnanjohtajaksi Koskelle, jossa hän toimi viisi vuotta. Vuonna 2016 Forssan kaupunginhallitus esitti yksimielisesti Kesäniemeä kaupunginjohtajaksi. Työnsä hän aloitti maaliskuussa 2017. Vuonna 2020 hän haki Raision kaupunginjohtajaksi. Hänen vastaehdokkaansa Eero Vainio voitti suljetun lippuäänestyksen luvuin 23–20. Hän haki myös Naantalin kaupunginjohtajaksi ja pääsi kuuden parhaimman hakijan joukkoon. Tammikuussa 2021 hän veti Naantalin hakemuksensa pois.

## Luottamustehtäviä
*Syksyllä 2013 Kesäniemi nimitettiin Varsinais-Suomen reserviupseeri- ja reserviläispiirin Loimaan seudun paikallispäälliköksi.
*Kesäniemi on ollut Hämeen kauppakamarin hallituksessa.
*Vuonna 2025 Kesäniemi toimii Kanta-Hämeen kuntajohtajien puheenjohtajana.

## Yksityiselämä
Kesäniemi asuu vaimonsa kanssa Kaarinan Kuusistossa. Heillä on kaksi lasta.

## Lähteet

## Aiheesta muualla
*Kesäniemen LinkedIn-profiili
Vantaa (Hausjärvi)

**Vantaa** on kylä Hausjärven kunnan länsiosassa lähellä Riihimäen rajaa. Se sijaitsee Vantaanjoen yläjuoksulla. Kylän kautta kulkee Riihimäen ja Hikiän välinen yhdystie 13822.

Varhaisin maininta kylän nimestä on vuodelta 1539 muodossa *Wandas*. Saulo Kepsu on arvellut nimen perustuvan hävinneeseen vesistönnimeen **Vantaanjärvi*, joka on tarkoittanut nykyistä Erkylänjärveä, Vantaanjoen lähdejärveä. Järven nimi puolestaan viittaisi Janakkalan Vanantaan kylän vanhaan eräomistukseen.

Vantaan kylän vanhimmat tunnetut talot olivat Anttila, Isotalo, Keipilä, Mattila ja Pietilä, jotka olivat olemassa jo 1500-luvulla. Kylä oli rälssimaata ja on kuulunut ainakin Boijen, Fincken ja Hornin suvuille. Myöhemmin kylä on kuulunut Erkylän kartanon maihin ja kylän nykyiset tilakeskukset ovat pääosin entisiä torppia. Vantaan rekisterikylään on kuulunut myös Nyry, jonka kantatalo (nykyinen Torkkeli) perustettiin torppana vuonna 1779 ja lunastettiin itsenäiseksi vuonna 1860.

## Lähteet
Estarvielle

Estarvielle () on kunta Lounais-Ranskassa Hautes-Pyrénées'n departementissa Oksitanian alueella. Se sijaitsee Neste du Louron -joen varrella, noin 48 kilometriä Bagnères-de-Bigorren kaupungista kaakkoon.

Estarvielle on Louronin laaksossa oleva pieni kunta. Legendan mukaan visigoottiherra, jolla oli suuri kartano Louronin laaksossa, antoi perintönä maansa viidelle lapselleen: Estarille, Aderille, Aranille, Loudenille ja Louderille. Tästä ovat peräisin Estarviellen, Aderviellen, Aranviellen, Loudenviellen ja Louderviellen kuntien nimet.

Saint-Pierren kirkko on alkujaan 1100-luvulla rakennettu romaaninen kirkko. Tuolta ajalta on säilynyt puoliympyrän muotoinen apsis ja kirkon länsiseinä. Kirkkoon tehtiin suuret peruskorjaukset 1500-luvun lopulla, jolloin rakennettiin massiivinen kellotorni ja kappelit.

## Lähteet

## Aiheesta muualla
Kaupunkiympäristötalo

**Kaupunkiympäristötalo** (lyhyemmin **KYMP-talo**) on Helsingin Kalasatamassa osoitteessa Työpajankatu 8 sijaitseva virastorakennus, jonka käyttäjä on Helsingin kaupungin kaupunkiympäristön toimiala. Seitsenkerroksinen rakennus sijoittuu Työpajankadun, Työpajanpihan, Tukkutorinkujan ja Hermannin rantatien rajaamaan kortteliin, jonka se täyttää kokonaan yhdessä Yrittäjätalon kanssa.

Rakennuksen on suunnitellut arkkitehtitoimisto Lahdelma & Mahlamäki pääsuunnittelijanaan Ilmari Lahdelma. Projektiarkkitehti on ollut Teemu Seppälä ja vastaava sisustusarkkitehti Minja Hildén. Kaupunkiympäristötalo oli ehdolla Arkkitehtuurin Finlandia -palkinnon saajaksi vuonna 2021.

Rakennuksen urakoitsijana toimi Skanska ja se valmistui noin kahden ja puolen vuoden rakennustöiden jälkeen heinäkuussa 2020. Rakennuskustannukset olivat noin 100 miljoonaa euroa.

## Kuvia

Tiedosto:2021 08 21 Kalasatama 0217.jpg|Rakennuksen kaarevia muotoja.
Tiedosto:Työpajanpiha in Kalasatama, Sörnäinen, Helsinki, Finland, 2021 July.jpg|Työpajanpihan puoleista sivua rakennuksesta.


## Lähteet
Mont (Hautes-Pyrénées)

**Mont** () on kunta Lounais-Ranskassa Hautes-Pyrénées'n departementissa Oksitanian alueella. Se sijaitsee noin 52 kilometriä Bagnères-de-Bigorren kaupungista kaakkoon.

Mont on pieni kylä, joka sijaitsee Louronin laakson itärinteellä noin 1 300 metrin korkeudessa. Kunnan nähtävyyksiä ovat 1100-luvulla rakennettu Saint-Barthélemyn kirkko. Kirkkoa rakennettiin uudelleen 1500-luvulla, jolloin kellotorni korvattiin uudella tornilla ja rakennuksen pohjoispuolelle rakennettiin kappeli. Kirkon lähellä olevalla hautausmaalla on Pyhälle Katariina Aleksandrialaiselle omistettu rukoushuone, joka on listattu historialliseksi muistomerkiksi. Kylän laitamilla olevassa purossa on hyvin säilynyt vanha vesimylly.


Tiedosto:Église Saint-Barthélemy de Mont (Hautes-Pyrénées) 1.jpg|Saint-Barthélemyn kirkko.
Tiedosto:Oratoire de Mont (Hautes-Pyrénées) 1.jpg|Pyhän Katariina Aleksandrialaisen rukoushuone.
Tiedosto:Moulin de Mont (Hautes-Pyrénées) 1.jpg|Vesimylly.


## Lähteet

## Aiheesta muualla
Peter Carmeliet

**Peter Carmeliet** (s. 8. joulukuuta 1959 Leuven) on belgialainen lääkäri, joka on tutkinut muun muassa angiogeneesiä, solubiologiaa ja syöpää.

Carmeliet valmistui lääketieteen tohtoriksi Leuvenin katolisesta yliopistosta vuonna 1984 ja sai filosofian tohtorin oppiarvon vuonna 1989. Hän suoritti tohtorintutkinnon jälkeisiä opintoja Harvardin yliopistossa ja Whitehead Institutessa. Carmelietista tuli Leuvenin yliopiston professori vuonna 2000. Hän johti Flaamilaisen bioteknologiainstituutin Vesalius-tutkimuskeskusta vuosina 2008–2015. Hän on työskennellyt myös Maastrichtin sydän- ja verisuonitutkimusinstituutissa. Carmeliet on ollut osa-aikaisena professorina Aarhusin yliopistossa, jonka Skou-kunniaprofessoriksi hänet nimitettiin vuonna 2019. Hän on ollut vierailevana professorina muun muassa Kitasato-yliopistossa ja Sun Yat-senin yliopistossa.

Carmeliet sai Ernst Jung -palkinnon lääketieteestä vuonna 2010. Hänelle myönnettiin lääketieteen Heineken-palkinto verisuonten muodostumista koskeneesta tutkimustyöstään vuonna 2018. Carmeliet sai Belgiassa paronin arvon vuonna 2015. Hänet valittiin jäseneksi Saksan kansalliseen tiedeakatemia Leopoldinaan vuonna 2010, ulkomaalaisjäseneksi Alankomaiden kuninkaalliseen tiedeakatemiaan vuonna 2017 ja kansainväliseksi kunniajäseneksi American Academy of Arts and Sciencesiin vuonna 2021. 

## Lähteet
Pauli Mattila

**Pauli Mattila** oli suomalainen savenvalaja. Hän työskenteli urallaan muun muassa Kupittaan Savella ja Riihimäen Savituotteet Oy:llä, jossa hän suunnitteli erään vuosina 1948–1972 valmistetun saviruukun. Mattilan nimi lyhennettiin muotoon P.M. hänen suunnittelemien saviastioiden pohjissa.

Riihimäen Savituotteella Mattila työskenteli vuosina 1953–1972, hän oli ainoa yhtiön pitkäaikainen työntekijä. Yhtiö oli aloittanut toimintansa 1948. Se teki alkuaikoina kukkaruukkuja ja vuonna 1964 tuotevalikoimaan tuli käyttö- ja koristekeramiikka, jota tehtiin dreijaamalla. Koriste-esineet muovattiin. Tehtaan mallistossa oli viitisenkymmentä erilaista esinettä.

## Lähteet
Germ (Hautes-Pyrénées)

**Germ** () on kunta Lounais-Ranskassa Hautes-Pyrénées'n departementissa Oksitanian alueella. Se sijaitsee noin 52 kilometriä Bagnères-de-Bigorren kaupungista kaakkoon.

Germin kylä on Louronin laakson korkeimmalla sijaitseva kylä, noin 1 350 metrin korkeudessa. Se sijaitsee Peyragudesin alppihiihtokeskuksen juurella. Kylä tuhoutui täysin tulipalossa vuonna 1690, ja se rakennettiin sitten vähitellen uudelleen. Kylän kirkko on rakennettu 1500-luvulla, ja se on nimetty kristinuskon ensimmäisen marttyyrin, Pyhän Stefanosin mukaan. Kylässä on myös kaksi kappelia. Notre-Dame de la Rosairen kappeli on rakennettu vuonna 1597 ja Notre-Dame-Des-Sept-Douleursin kappeli vuonna 1832.

## Lähteet

## Aiheesta muualla
Heksenyylisalisylaatti

**Heksenyylisalisylaatti** (C13H16O3) on tyydyttymättömiin estereihin kuuluva aromaattinen orgaaninen yhdiste. Yhdistettä käytetään ainesosana hajusteissa. Luonnossa heksenyylisalisylaattia esiintyy neilikoissa.

## Ominaisuudet, valmistus ja käyttö
Huoneenlämpötilassa heksenyylisalisylaatti on väritöntä nestettä, jolla on balsaminkaltainen tuoksu. Yhdiste on käytännöllisesti katsoen veteen liukenematonta, mutta liukenee esimerkiksi etanoliin.

Heksenyylisalisylaattia valmistetaan 3-heksen-1-olin ja salisyylihapon välisellä esteröintireaktiolla.

Heksenyylisalisylaattia käytetään tuoksua antavana aineena esimerkiksi hajusteissa, sampoissa, saippuoissa ja puhdistusaineissa.

## Lähteet
Bizanos

**Bizanos** () on kunta Lounais-Ranskassa Pyrénées-Atlantiquesin departementissa Uuden-Akvitanian alueella. Se sijaitsee Gave de Pau -joen varrella, noin kaksi kilometriä Paun kaupungista itään.

Bizanos on osa Pau Pyrénées’n kaupunkiyhteisöä 30 muun kunnan ohella. Paun kaupungin läheisyyden lisäksi kunnan talouden elinvoiman takaa sen keskusta kauppoineen sekä kunnalliset palvelut, kuten koulut, kulttuurikeskus ja vapaa-ajankeskus.

Kunnan nähtävyyksiä on linna Château de Franqueville. Kreivi Albert Belhomme de Franqueville muutti Bizanosin linnaan vuonna 1854. Hän oli Normandiasta kotoisin oleva vuorikiipeilijä ja kasvitieteilijä. Hänen kuoltuaan, hänen poikansa kreivi Gaston de Franqueville otti linnan haltuunsa. Vuonna 1919 linna myytiin, ja parin omistajavaihdon jälkeen siitä tehtiin hoitokoti vuonna 1950. Vuonna 1988 Bizanosin kaupunki osti kartanon ja entisöi sen. Nykyään linna tarjoaa juhla- ja kokouspalveluita.

## Tunnettuja kuntalaisia
*Albert Belhomme de Franqueville (1814-1891), kasvitieteilijä

## Lähteet

## Aiheesta muualla